18. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 105/2929 της 29 Ιουλ./5 Αυγ. 1976 (ΦΕΚ Β΄ 1012) Περί αυξήσεως των παρά του Επικουρικού Ταμείου Εξόδου Γερόντων και Ανικάνων Εργατών Μετάλλου παρεχομένων συντάξεων. 1.Από 1ης Μαΐου 1976 αυξάνονται αι υπό του Επικουρικού Ταμείου Εξόδου Γερόντων και Ανικάνων Εργατών Μετάλλου παρεχόμεναι μηνιαίως συντάξεις εις τους ήδη συνταξιούχους και τους εφεξής καθισταμένους συνταξιούχους του Ταμείου ως ακολούθως: α)Κατά ποσόν δραχ. 700 δι’ εκάστην περίπτωσιν συντάξεως γήρατος ή αναπηρίας. β)Κατά ποσόν δραχ. 600 δι’ εκάστην περίπτωσιν συντάξεως θανάτου. 2.Από της αυτής ως άνω ημερομηνίας ορίζεται ως κατώτατον όριον συντάξεως το ποσόν των δραχ. 1400 δια τας συντάξεις γήρατος ή αναπηρίας και το ποσόν των δραχ. 1.200 δια τας συντάξεις λόγω θανάτου. 